Byrettens afgørelse ændres således at de indkærede skal betale sagsomkostninger til kærende
Ret: Vestre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

VESTRE LANDSRET
RETSBOG

Den 7. maj 2021 holdt Vestre Landsret møde i retsbygningen i Viborg.

Landsdommerne Ida Skouvig, Peter Buhl og Eva Skov (kst.) behandlede sager-
ne.

Sag BS-11984/2021-VLR
(13. afdeling)

Skønsrekvirent
(advokat Kim Jensen)

mod

Skønsindstævnte 1, tidligere Skønsindstævnte 2
(advokat Henrik Krogsøe)

og

Skønsindstævnte 2, tidligere Skønsindstævnte 1
(advokat Claus Madsen)

og

Jyske Bank A/S
(advokat Claus Madsen)

og

Cowi A/S
(advokat Kim Thusgaard Pedersen)

og



/

2

Sag BS-12863/2021-VLR
(13. afdeling)

Skønsindstævnte 2, tidligere Skønsindstævnte 1
(advokat Claus Madsen)

og

Jyske Bank A/S
(advokat Claus Madsen)

mod

Skønsrekvirent
(advokat Kim Jensen)

Ved beslutning af 16. marts 2021 har Retten i Viborg (sag BS-2386/2020-VIB)
truffet afgørelse om sagens omkostninger.

Skønsrekvirent har kæret den del af byrettens afgørelse, som vedrører beløbene
til dækning af rimelige udgifter til advokatbistand, og har nedlagt påstand om, at
det beløb, som de enkelte indkærede blev tilpligtet at betale Skønsrekvirent i
sagsomkostninger, forhøjes fra 22.611,50 kr. til 60.000 kr., subsidiært til et højere
beløb end 22.611,50 kr. efter landsrettens skøn.

Skønsindstævnte 2, tidligere Skønsindstævnte 1 har påstået frifindelse og har
endvidere kæret byrettens af-gørelse med påstand om, at omkostningerne til
rimelige advokatudgifter for Skønsrekvirent skal nedsættes til et mindre beløb
end 50.000 kr. inkl. moms.

Jyske Bank A/S har kæret afgørelsen med påstand om, at Jyske Bank A/S ikke
pålægges at betale hverken advokatomkostninger, retsafgift eller udgifter til
skønsmanden.

Skønsindstævnte 1, tidligere Skønsindstævnte 2 og Cowi A/S har påstået
byrettens afgørelse stadfæstet.

Landsretten har besluttet at behandle kæremålene sammen.

Skønsrekvirent har til støtte for sin påstand navnlig anført, at et samlet beløb til
dækning af advokatudgift på 50.000 kr. inkl. moms er alt for lavt og ude af trit
med det omfattende arbejde, som har måttet udføres i sagen. Det er helt forkert,
at der hovedsageligt var tale om samme krav mod de fire indkærede. Der har
været tale om fire separate sager, eftersom de fire indkærede har haft forskellige
roller i forbindelse med byggeriet. Under en retssag ville de fire indkærede væ-



/

3

re blevet pålagt erstatningsansvar med fire forskellige begrundelser og med
henvisning til forskellige dele af sagens beviser.

Cowi A/S har til støtte for sin påstand navnlig anført, at sagsgenstanden efter de
vejledende takster udløser et proceduresalær på minimum 16.250 kr. og maksi-
mum 53.750 kr. ved afslutning af en egentlig retssag. Kærende er i byretten ble-
vet tilkendt et beløb i omkostninger til advokatbistand i den absolutte høje en-de,
idet der alene er foretaget en isoleret bevisoptagelse med én skønsforret-ning, og
der er ikke blevet stillet supplerende spørgsmål til skønsmanden.

Skønsindstævnte 1, tidligere Skønsindstævnte 2 har til støtte for sin påstand
tilsluttet sig bemærkningerne fra Cowi A/S og har henvist til sit
omkostningsindlæg af 17. februar 2021 for by-retten.

Skønsindstævnte 2, tidligere Skønsindstævnte 1 har navnlig anført, at på trods af,
at sagen alene drejede sig om tre simple problemstillinger, lykkedes det
rekvirenten at komplicere sagen med alt for mange spørgsmål og et
overvældende antal bilag, som slet ikke var nødvendige for at besvare
spørgsmålene. Det er derfor fortsat opfattelsen, at sa-gen var blevet ”pustet op”
ud over det rimelige. Dertil kommer, at havde der været tale om en egentlig
retssag med udveksling af processkrifter med forbere-delse af hovedforhandling
og gennemførelse af hovedforhandling, og hvor sagsgenstandens størrelse var
227.500 kr., ville dette inkl. moms maksimalt kunne udløse et proceduresalær
efter gældende proceduretakster på 53.750 kr. I en sag, der alene drejer sig om
syn og skøn, synes det derfor oplagt, at der ikke kan tilkendes
advokatomkostninger i størrelsesordenen 50.000 kr. inkl. moms.

Jyske Bank A/S har navnlig anført, at Jyske Bank alene har været inddraget for at
sikre sig, at såfremt Skønsindstævnte 2, tidligere Skønsindstævnte 1 ikke
opfyldte sine forpligtelser i rela-tion til evt. mangler, kunne der måske trækkes på
en betalingsgaranti stillet af Jyske Bank på foranledning af Skønsindstævnte 2,
tidligere Skønsindstævnte 1. Jyske Bank har ikke stillet spørgsmål og er heller
ikke nævnt med ét ord i nogen af omkostningsindlægge-ne og har i øvrigt heller
ikke deltaget i eller er blevet opfordret til at deltage i betalingen af det
forligsbeløb, som blev betalt til rekvirenten. Derfor gøres det gældende, at Jyske
Bank ikke skal deltage som part i betaling af sagsomkostnin-ger til
skønsrekvirenten, mens de øvrige parter, som har deltaget i forliget, og som har
betalt til skønsrekvirenten, så må dele den andel af omkostningerne, som er
pålagt Jyske Bank.

Byretten har ikke haft bemærkninger til kæremålet.

Landsretten afsagde



/

4

KENDELSE

For så vidt angår udgifterne til dækning af advokatbistand er landsretten af de
grunde, som byretten har anført, enig i byrettens begrundelse og resultat.

Efter resultatet af det indgåede forlig og den rolle, som Jyske Bank A/S har haft i
forbindelse med entreprisen, finder landsretten, at Jyske Bank A/S ikke skal be-
tale nogen del af Skønsrekvirents sagsomkostninger. Denne del skal af de samme
grunde i stedet betales af Skønsindstævnte 2, tidligere Skønsindstævnte 1, således
at dette selskab i alt skal betale sagsomkostninger til Skønsrekvirent med 45.223
kr.

Efter kæresagernes udfald skal Skønsrekvirent i sagsomkostninger for landsretten
betale 2.000 kr. til Skønsindstævnte 1, tidligere Skønsindstævnte 2, 2.000 kr. til
Cowi A/S og 2.000 kr. til Jy-ske Bank A/S. Beløbene er til dækning af udgifter til
advokatbistand ekskl. moms. I øvrigt ophæves kæremålets omkostninger.

THI BESTEMMES:

Byrettens afgørelse om sagsomkostninger stadfæstes med de ændringer, at
Skønsindstævnte 2, tidligere Skønsindstævnte 1 skal betale sagsomkostninger til
Skønsrekvirent med 45.223 kr., og at Jyske Bank A/S ikke skal betale
sagsomkostninger til Skønsrekvirent.

I sagsomkostninger for landsretten skal Skønsrekvirent inden 14 dage betale
2.000 kr. til Skønsindstævnte 1, tidligere Skønsindstævnte 2, 2.000 kr. til Cowi
A/S og 2.000 kr. til Jyske Bank A/S. Beløbene forrentes efter rentelovens § 8 a.

Kæreafgiften skal betales tilbage til Jyske Bank A/S.

Sagerne sluttet.



/

1